为下列古文添加标点：
高祖大加赏重仍同帐寝宿时高祖虽内有远图而外迹未见尒朱羽生为殷州刺史高祖密遣李元忠举兵逼其城令干率众伪往救之干遂轻骑入见羽生与指画军计羽生与干俱出因擒之遂平殷州又共定策推立中兴主拜干侍中司空先是信都草创军国权舆干遭丧不得终制及武帝立天下初定干乃表请解职行三年之礼诏听解侍中司空如故封长乐郡公邑一千户干虽求退不谓便见从许既去内侍朝廷罕所关知居常怏怏
答案：高祖大加赏重，仍同帐寝宿。时高祖虽内有远图，而外迹未见。尒朱羽生为殷州刺史，高祖密遣李元忠举兵逼其城，令干率众伪往救之。干遂轻骑入见羽生，与指画军计。羽生与干俱出，因擒之，遂平殷州。又共定策推立中兴主，拜干侍中、司空。先是信都草创，军国权舆，干遭丧不得终制。及武帝立，天下初定，干乃表请解职，行三年之礼。诏听解侍中，司空如故，封长乐郡公，邑一千户。干虽求退，不谓便见从许。既去内侍，朝廷罕所关知，居常怏怏